## Zakon o financiranju obnove

### NN 33/1992 (12.6.1992.), Zakon o financiranju obnove

# SABOR REPUBLIKE HRVATSKE

Na temelju članka 89. Ustava Republike Hrvatske. a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o financiranju obnove

Proglašavam Zakon o financiranju obnove, kojeg je Sabor Republike Hratske
donio na skupnoj sjednici Društveno-političkog vijeća 5. lipnja 1992, Vijeća
općina 5. lipnja 1992. i Vijeća udruženog rada 5. lipnja 1992.

Broj: PA4-49/1-92.

Zagreb, 9. lipnja 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o financiranju obnove

I. OPĆE ODREDBE

Članak 1.

Ovim Zakonom određuju se izvori sredstava za obnovu ratom oštećenih
i razrušenih stambenih, gospodarskih, javnih i drugih objekata i podsticajne
mjere za razvitak ratom nastradalih područja.

Područja na kojima će se koristiti sredstva, ostvarena prema ovom Zakonu,
te primjenjivati poticajne mjere, određuje Vlada Republike Hrvatske.

Članak 2.

Obnova mora biti u skladu s utvrđenom strategijom gospodarskog razvitka
Republike Hrvatske. ·

Članak 3.

Prilikom obnove ratom razrušenih područja na temelju prostorno-planskih
dokumenata, osigurat će se očuvanje njihovih urbanističko-arhitektonskih,
povijesnih, kulturnih, umjetničkih i drugih značajki, te očuvanje okoline.

Članak 4.

Radi stvaranja uvjeta za povratak prognanih osoba u mjesto njihova prebivališta,
podsticat će se gospodarsk djelatnosti te unos inokapitala posebnim poreznim
i carinskim olakšicama na područjima obnove.

Članak 5.

Upravni postupak u svezi s obnovom smatra se hitnim.

II. FINANCIRANJE OBNOVE

Članak 6.

Obnovu financiraju fizičke osobe, poduzeća i druge pravne osobe, fondovi,
banke i druge financijske organizacije u skladu sa svojim mogučnostima
i interesima.

Članak 7.

Državljani Republike Hrvatske sudjeluju u obnovi Republike Hrvatske
u visini 2% od svih neto prihoda koje ostvare u zemlji i inozemstvu osim
primalaca minimalne plaće i mirovine te korisnika socijalne pomoći.

Sredstva iz stavka 1. ovoga članka prihod su proračuna Republike Hrvatske
namijenjen za financiranje obnove.

Odredba stavka 1. ovoga članka primjenjuje se i na osobe koje nemaju
hrvatsko državljanstvo a zaposlene su, ili ostvaruju prihode na teritoriju
Republike Hrvatske.

Članak 8.

Republika Hrvatska osigurava sredstva za financiranje obnove iz sredstava
ostvarenih po zajmovima s javnim upisom, kredita od drugih država i financijskih
institucija.

Članak 9.

Za financiranje obnove koristi se:

- 50% sredstava ostvarenih prodajom društvenih poduzeća,

- 10% od sredstava ostvarenih davanjem koncesija za korištenje obnovljivog
prirodnog bogatstva ili dobra u općoj upotrebi,

- sredstva ostvarena prodajom stanova na kojima postoji stanarsko pravo,
u iznosu određenom posebnim zakonom,

- dio sredstava ostvaren prodajom imovine u vlasništvu Republike Hrvatske
u iznosu koji odredi Vlada Republike Hrvatske,

- 50% naknada za iskorištavanje mineralnih i energetskih sirovina i

- druga sredstva određena posebnim zakonima, odlukama i proračunima.

Ukupno prikupljena sredstva iz stavka 1. ovoga članka, ukoliko državnim
proračunom nije drugačije određeno, koriste se za osnivački kapital, dugoročne
izvore za aktivnost banke i druge namjene u obnovi.

Članak 10.

Za financiranje obnove koristit će se:

- sredstva koja kao ekonomsku pomoć za obnovu i restrukturiranje gospodarstva
dobije Republika Hrvatska od drugih država,

- sredstva ostvarena iz diobene bilance bivše Jugoslavije, i

- sredstva ratne reparacije.

Članak 11.

Donacije koje Republika Hrvatska dobije za obnovu unose se u fond donacija
koji se vodi u Hrvatskoj kreditnoj banci za obnovu.

Namjenske donacije koriste se pod uvjetima koje odredi donator.

Članak 12.

Sredstva osigurana prema ovom zakonu daju se kao kreditna sredstva za:

1. obnovu i izgradnju stanova i stambenih zgrada,

2. obnovu i izgradnju manjih gospodarskih objekata u poljoprivredi i
obrtništvu,

3. malim i srednjim poduzećima za programe obnove i unapređenja,

4. obnovu i izgradnju objekata infrastrukture, komunalnih objekata i
objekte zaštite okoline,

5. obnovu i izgradnju javnih i drugih objekata i

6. druge programe za koje Vlada Republike Hrvatske ocijeni da su od
interesa za Republiku Hrvatsku.

Na prijedlog Vlade Republike Hrvatske, Sabor Republike Hrvatske će posebnom
odlukom utvrditi namjene za koje se sredstva, osigurana prema ovom Zakonu,
daju bez obveze vraćanja.

Članak 13.

Sredstva po ovom Zakonu ne mogu koristiti građani koji su na bilo koji
način učestvovali u neprijateljskom djelovanju protiv Republike Hrvatske.

Članak 14.

U slučajevima kada Vlada Republike Hrvatske, izričito zahtijeva plasman
kapitala Hrvatske kreditne banke za obnovu ispod realne vrijednosti, dužna
je nadoknaditi sredstva koja osiguravaju održavanje realne vrijednosti
kapitala.

III. PRIJELAZNE I ZAVRŠNE ODREDBE

Članak 15.

Ovlašćuje se ministar finaricija da propiše način obračuna i rokove
uplate sredstava iz članka 7. i 9. ovoga Zakona.

Članak 16.

Danom stupanja na snagu ovoga Zakona ukida se Fond za izgradnju i popravak
građevinskih objekata srušenih i oštećenih u oružanom sukobu.

Sredstva, prava i obveze fonda iz stavka 1. ovoga članka prenose se
na Hrvatsku kreditnu banku za obnovu.

Članak 17.

Ovaj Zakon stupa na snagu danom objave u "Narodnim novinama".

Klasa: 010-04/92-01/10

Zagreb, 5. lipnja 1992.

SABOR REPUBLIKE HRVATSKE

Predsjednik Društveno-političkog vijeća

**Vice Vukojević, dipl. iur., v. r.**

Predsjednik Vijeća općina

**Luka Bebić, dipl. ing., v. r.**

Predsjednik Vijeća udruženog rada

**mr. Ivan Matija, v. r.**

Predsjednik Sabora

**dr. Žarko Domljan, v. r.**

Zakon, NN 33/1992-815
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)